**OSJEČKO-BARANJSKA ŽUPANIJA**

GIMNAZIJA BELI MANASTIR

Klasa: 602-03/20-01

Urbroj: 2100/21-20-01-199

GODIŠNJE IZVJEŠĆE ZA ŠKOLSKU GODINU 2019./2020.

Beli Manastir, kolovoz 2020.

**UVOD**

Ova je školska godina bila prepuna neplaniranih događanja zbog čega je bilo potrebno odstupiti od kalendara na početku definiranoga u Godišnjem planu i programu rada za školsku godinu 2019./2020.

Nastava je započela 9. rujna, kako je i planirano za Osječko-baranjsku županiju. Od listopada do prosinca se, međutim, nastava nije odvijala prema planu zbog dugotrajnog štrajka prosvjetnih radnika. Zbog toga je došlo do znatnih odstupanja od utvrđenoga: odlukom Školskoga odbora i Nastavničkoga vijeća, zimski odmor učenika započeo je 23. prosinca 2019. , a završio već 3. siječnja 2020. Također nije bilo proljetnoga odmora učenika, a nastava je maturantima završila 29. svibnja, a ostalim učenicima 19. lipnja.

U međuvremenu je izbila i globalna kriza uzrokovana koronavirusom zbog koje se 16. ožujka, u skladu s odlukom Vlade Republike Hrvatske, nastava prestala odvijati u hrvatskim školama, pa tako i u našoj. Kao i u ostalim školama, u Gimnaziji Beli Manastir organizirana je online-nastava koja se odvijala do kraja nastavne godine – 19. lipnja. Tijekom online-nastave, samim praćenjem, čestim kontaktima s profesorima, učenicima i roditeljima te odgovarajućim upitnicima, zaključili smo da se odvijala solidno (pogotovo s obzirom na kratkoću vremena u kojem se sve zbilo) i bez većih poteškoća.

**POPIS ZAPOSLENIKA**

**Pedagoško-razvojna služba:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Veljko Frank | VSS | Ravnatelj |
| Nina Savić | VSS | Pedagoginja |
| Mirta Burcar | VSS | Knjižničarka |
| Kristina Vinojčić Tota | VSS | Knjižničarka |

Do 14. srpnja, Valerija Prangart zamjenjivala je Kristinu Vinojčić Tota odsutnu zbog rodiljnog, odnosno roditeljskog dopusta.

**Nastavnici (na kraju nastavne godine) :**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Janja Matijević | VSS | Prof. Hrvatskoga jezika |
| Dora Ivković\* | VSS | Prof. Hrvatskoga jezika |
| Iboja Berdalović | VSS | Prof. Matematike |
| Ljiljana Jeftimir | VSS | Prof. Matematike i Informatike |
| Olgica Urošević | VSS | Prof. Engleskoga jezika |
| Klara Bošnjaković | VSS | Prof. Engleskoga jezika |
| Tamara Bukalo | VSS | Prof. Njemačkoga jezika |
| Anica Novokmet | VSS | Prof. Biologije |
| Dubravka Radić | VSS | Prof. Kemije |
| Sofija Radojčić | VSS | Prof. Kemije |
| Vjekoslav Sučić | VSS | Prof. Povijesti |
| Vlasta Kajtar | VSS | Prof. T. Z. K. |
| Vladimir Bukalo | VSS | Prof. T. Z. K. |
| Helena Čičin | VSS | Prof. Etike, Filozofije i Logike |
| Krunoslav Vukelić | VSS | Prof. Sociologije i Politike i gospodarstva |
| Ivana Knezović | VSS | Prof. Fizike |
| Ivana Marijančević | VSS | Vjeroučiteljica |
| Slobodan Gajdašević | VSS | Vjeroučitelj |
| Suzana Vencl | VSS | Prof. Glazbene umjetnosti |
| Tomislav Livaja | VSS | Prof. Likovne umjetnosti |
| Tamara Gazdek\* | VSS | Prof. Psihologije |
| Ana Mari Blažević | VSS | Prof. Latinskoga jezika |
| Nevena Beuk Kovačević | VSS | Prof. Geografije |
| Senka Zundanović | VSS | Prof. Srpskoga jezika |
| Nina Savić | VSS | Prof. Talijanskoga jezika |

\*Dora Ivković zamjenjuje Sanju Zagorščak, a Tamara Gazdek Anastaziju Kalčić (rodiljni dopust) .

**Administrativno-tehničko osoblje:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Adela Pligl | VSS | Tajnik |
| Aleksandra Bare | SSS | Voditeljica računovodstva |
| Ivan Mazur | VSS | Administrator |

**Pomoćno osoblje:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Andrea Pandžić | SSS | Spremačica |
| Katica Smolčić | SSS | Spremačica |
| Savo Đurđević | SSS | Domar |

**UČENICI (stanje na kraju nastavne godine)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Odjel** | **Uk.** | **M.** | **Ž.** | **RKT.vj.** | **Prav.vj.** | **Etika** | **I.** | | | **II.** | | |
| **E.** | **NJ.** | | **E.** | **NJ.** | |
| 1.E | 10 | 0 | 10 | 9 | 0 | 1 | 10 | | 0 | 0 | | 10 |
| 1.O | 11 | 2 | 9 | 7 | 2 | 2 | 10 | | 1 | 1 | | 10 |
| Uk. | 21 | 2 | 19 | 16 | 2 | 3 | 20 | | 1 | 3 | | 20 |
| 2.E | 17 | 7 | 10 | 12 | 4 | 1 | 17 | | 0 | 0 | | 17 |
| 3.E | 13 | 0 | 13 | 12 | 0 | 1 | 13 | | 0 | 0 | | 13 |
| 3.O | 12 | 3 | 9 | 3 | 6 | 3 | 9 | | 3 | 3 | | 9 |
| Uk. | 25 | 3 | 22 | 15 | 6 | 4 | 22 | | 3 | 3 | | 22 |
| 4.E | 16 | 7 | 9 | 11 | 3 | 2 | 16 | | 0 | 0 | | 16 |
| 4.O | 21 | 5 | 16 | 12 | 2 | 7 | 16 | | 5 | 5 | | 16 |
| Uk. | 37 | 12 | 25 | 23 | 5 | 9 | 32 | | 5 | 5 | | 22 |
| **Sveuk.** | **100** | **24** | **76** | **66** | **11** | **23** | **91** | | **9** | **9** | | **91** |
| **%** | **100** | **24** | **76** | **66** | **11** | **23** | **91** | | **9** | **9** | | **91** |

U razrednom odjelu 1. E, na početku je godine bilo 11 učenica, ali je jedna tijekom godine prešla u drugu školu. U 1. O bilo je 12 učenika. Jedan se ispisao. U studenom, drugi se učenik upisao, ali se do kraja godine ispisao i on.

**IZBORNA I FAKULTATIVNA NASTAVA**

Glede izbornih predmeta, učenici drugog razreda ove su godine birali Engleski jezik, učenici trećeg razreda Biologiju ili Informatiku, a učenici četvrtog razreda Matematiku.

Učenici koji su to željeli, fakultativno su njegovali srpski ili učili talijanski jezik. Polaznici nastave Srpskoga jezika, radili su podijeljeni u dvije skupine, a svaka je skupina imala po dva sata, dakle, ukupno četiri. Svi su zainteresirani učenici nastavu Talijanskoga jezika slušali zajedno i to dva sata tjedno (kombinacija zainteresiranih učenika 1. E i 1. O) .

**OSVARENJE SATI U NASTAVI**

|  |  |  |  |
| --- | --- | --- | --- |
| **odjel** | **planirano** | **ostvareno** | **razlika** |
| 1.E | 1260 | 1263 | + 3 |
| 1.O | 1568 | 1575 | + 7 |
| 2.E | 1330 | 1331 | + 1 |
| 3.E | 1295 | 1297 | + 2 |
| 3.O | 1575 | 1576 | + 1 |
| 4.E | 1379 | 1389 | + 10 |
| 4.O | 1539 | 1548 | + 9 |
| **ukupno** | **9943** | **9976** | **+ 33** |

**PREGLED USPJEHA I IZOSTANAKA NA KRAJU NASTAVNE GODINE**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Odjel** | **Br.uč.** | **Br.negocj.** | **5** | **4** | **3** | **2** | **1/1** | **1/2** | **1/3** | **N** | **Opr.** | **Neo.** | **Srednja ocj.odjela** |
| 1.E | 10 | 0 | 3 | 6 | 1 | 0 | 0 | 0 | 0 | 0 | 620 | 0 | 4,24 |
| 1.O | 11 | 0 | 6 | 4 | 1 | 0 | 0 | 0 | 0 | 0 | 879 | 0 | 4,34 |
| 2.E | 17 | 0 | 5 | 6 | 6 | 0 | 0 | 0 | 0 | 0 | 1293 | 2 | 4,05 |
| 3.E | 13 | 0 | 9 | 4 | 0 | 0 | 0 | 0 | 0 | 0 | 1134 | 25 | 4,55 |
| 3.O | 12 | 11 | 7 | 2 | 1 | 0 | 0 | 0 | 2 | 0 | 1278 | 28 | 4,36 |
| 4.E | 16 | 0 | 4 | 9 | 3 | 0 | 0 | 0 | 0 | 0 | 1073 | 12 | 4,23 |
| 4.O | 21 | 5 | 9 | 10 | 1 | 0 | 0 | 0 | 1 | 0 | 2078 | 31 | 4,29 |
| **Uk.** | **100** | **16** | **43** | **41** | **13** | **0** | **0** | **0** | **3** | **0** | **8364** | **98** | **4,30** |

Najvišu srednju ocjenu u školi ima 3. E, kao i najviši udio odličnih učenika (69 %) . U školi je najviše odličnih učenika (43 %) .

Učenici su izostali svega 8462 sata, tj. 85 po učeniku, 84 opravdana, a 1 neopravdan po učeniku.

Dvoje učenika nakon nastavne godine nije uspjelo završiti razred: učenica 4. O s pet i učenik 3. O sa sedam negativnih ocjena.

S obzirom na Uredbu Vlade Republike Hrvatske o izmjenama Zakona o odgoju i obrazovanju od 29. svibnja 2020. , učenici su ove školske godine i s četiri jedinice imali pravo na dopunski rad te ako ne zadovolje na dopunskom radu, na dva popravna roka: jedan do 25. , a drugi do 31. kolovoza. Slijedom navedenoga, učenik 3. O s četiri je zaključene jedinice upućen na dopunski rad iz sljedećih predmeta: Hrvatski jezik, Fizika, Likovna umjetnost i Njemački jezik. Kako nakon dopunskoga rada nije zadovoljio iz Hrvatskoga jezika, upućen je na popravni ispit 24. kolovoza koji je uspješno položio završivši tako razred.

**NEGATIVNE OCJENE S OBZIROM NA NASTAVNE PREDMETE ZAKLJUČENE NA KRAJU NASTAVNE GODINE**

|  |  |
| --- | --- |
| PREDMET | BROJ NEGATIVNIH OCJENA |
| Hrvatski jezik | 3 |
| Likovna umjetnost | 3 |
| Fizika | 2 |
| Njemački jezik | 2 |
| Matematika | 2 |
| Biologija | 2 |
| Kemija | 1 |
| Psihologija | 1 |
| **ukupno** | **16** |

**PEDAGOŠKE MJERE**

|  |  |  |  |  |  |
| --- | --- | --- | --- | --- | --- |
| ODJEL | POHVALA R. V. | POHVALA N. V. | OPOMENA RAZREDNIKA | UKOR R. V. | OPOMENA PRED ISKLJUČENJE |
| 1.E | 1 | 2 | 0 | 0 | 0 |
| 1.O | 4 | 2 | 0 | 0 | 0 |
| 2.E | 3 | 2 | 0 | 0 | 0 |
| 3.E | 7 | 2 | 0 | 0 | 0 |
| 3.O | 6 | 1 | 0 | 1 | 0 |
| 4.E | 3 | 1 | 0 | 0 | 0 |
| 4.O | 8 | 1 | 1 | 0 | 0 |
| **Uk.** | **32** | **11** | **1** | **1** | **0** |

Posebno ističemo učenike koji su uspjehom 5,00 zaslužili pohvalu Nastavničkoga vijeća:

* Laura Nađ (1. E)
* Monika Tkalec (1. O)
* Roberto Krieg (1. O)
* Lea Bartolić (2. E)
* Matija Barić (2. E)
* Sara Grozdek (3. E)
* Nikolina Skeledžija (3. E)
* Jovana Radić (3. O)
* Romana Ljepojević (4. E)
* Maria Dragomirović (4. O)

**DRŽAVNA MATURA**

Matura se odvijala u skladu s preporukama nadležnoga Ministarstva, Nacionalnoga centra za vanjsko vrednovanje obrazovanja i Zavoda za javno zdravstvo (zbog situacije s COVID-19) , ljetni i jesenski rok.

**ZNAČAJNA POSTIGNUĆA**

Ove godine zbog sanitarnih prilika koje su prekinule odvijanje normalnog života u cijeloj zemlji, mnoga natjecanja nisu održana. Ipak, u dijelu kada su se natjecanja održavala, naši su učenici i ove godine postigli zamjetne uspjehe:

* Josip Kovač, Ivan Kovač i Nino Kolarić (4. O) pod mentorstvom prof. Iboje Berdalović osvojili su prva tri mjesta na županijskom natjecanju iz Matematike
* na državnom statističkom natjecanju (1. dio) pod vodstvom prof. Krunoslava Vukelića, učenici 4. O: Ivan Kovač, Josip Kovač i Leonardo Šagolj ostvarili su 100 % bodova. Učenice 3. E: Lucia Ilić, Nikolina Skeledžija i Antonela Šimunović ostvarile su 91 % bodova
* Josip Kovač (4. O) pod vodstvom prof. Helene Čičin pozvan je na državno natjecanje iz Filozofije
* braća Kovač pozvana su također na državna natjecanja iz Informatike i Matematike.

**ODGOJNO-OBRAZOVNI RAD I AKTIVNOSTI ŠKOLE**

Na početku školske godine, svi su nastavnici predali pedagoginji operativne programe rada, odnosno godišnje izvedbene kurikulume.

Predsjednici školskih aktiva također su joj predali planove rada aktiva. U skladu s tim planovima, obilježavali smo različite značajne prigode, koliko nam je specifična i neplanirana ovogodišnja situacija dopustila.

Tijekom godine vođena je evidencija izvannastavnih aktivnosti.

Profesori su uspješno pripremali zainteresirane učenike za natjecanja te su naši učenici i ove godine bili uspješni i na sportskim natjecanjima i na natjecanjima u znanju.

Sudjelovali smo u UNICEF-ovoj akciji ,,Škole za Afriku i Aziju“ te u prikupljanju plastičnih čepova za oboljele od leukemije i limfoma. Koordinatorica je bila pedagoginja, a prikupljanje čepova provodilo se u suradnji s policijskom upravom. U UNICEF-ovoj su se akciji istaknuli učenici prvog razreda zajedno sa svojim razrednicima.

U sklopu terenske nastave Etike, učenici su u pratnji predmetne profesorice i pedagoginje u siječnju posjetili filmsku projekciju u osječkom kinu ,,Urania“.

Provodila se nastava Zdravstvenog i Građanskog odgoja te profesionalno informiranje u sklopu kojeg su predstavnici različitih fakulteta i visokih učilišta posjećivali našu školu.

Tijekom godine, surađivali smo:

* s Ministarstvom znanosti i obrazovanja
* s Gradom Belim Manastirom
* s Osječko-baranjskom županijom
* s Agencijom za odgoj i obrazovanje
* s Nacionalnim centrom za vanjsko vrednovanje obrazovanja
* s MUP-om
* s Domom zdravlja Beli Manastir
* sa Zavodom za javno zdravstvo
* sa školama grada i županije
* s Mrežom mladih Hrvatske
* s predstavnicima medija: Glas Slavonije, Radio-Baranja, radio Banska Kosa, Baranjamedija.hr
* s predstavnicima Europske unije
* s CISOK-om
* s raznim fakultetima i visokim učilištima
* s Gradskom knjižnicom Beli Manastir
* s Hrvatskim školskim športskim savezom.

**OSTVARENJE ŠKOLSKOGA KURIKULUMA**

Slijedi osvrt na pojedine sastavnice Školskoga kurikuluma te na njihovu (ne)ostvarenost:

1. **Posjet belomanastirskoj jedinici dječjega doma ,,Klasje“** (koordinatorica školska pedagoginja) , odvijao se, ali ne u planiranom opsegu zbog cijele situacije s koronavirusom.
2. **Projekt ,,Srdačno, hrana“** Centra za edukaciju i informiranje potrošača (koordinatorica školska pedagoginja) ostvaren je u rujnu 2019.
3. **,,Škola za dijalog“ u sklopu Erasmusa +** (koordinatorica školska pedagoginja) ostvaren je u studenom 2019. i siječnju 2020. , kako je i planirano.
4. Profesorice matematike pripremile su i organizirale **Večer matematike** u prosincu.
5. U studenom, učenici su posjetili **Interliber** u pratnji profesorice Engleskoga jezika Klare Bošnjaković i pedagoginje.
6. **Posjet Vukovaru** koji je planirao profesor Povijesti nije ostvaren zbog manjka interesa učenika i zbog štrajka prosvjetnih radnika.
7. **Terensko kartiranje** koje je u svrhu praćenja razvojnih trendova Beloga Manastira planirala profesorica Geografije (odnosno kolega koji ju je zamjenjivao tijekom roditeljskog dopusta) nije ostvareno zbog koronavirusa. Isto se odnosi i na projekt **,,Demografska obilježja hrvatskih gradova“ te ,,Klima zavičaja nekad i sad“.**
8. **Višednevna školska ekskurzija u Rumunjsku** koju je planirao profesor Povijesti nije realizirana zbog koronavirusa.
9. **Posjet Hrvatskomu saboru, Ekonomskomu institutu i Tehničkomu muzeju** (prof. Knezović, Savić i Vukelić) , ostvaren je u siječnju.

**PROVEDBA ŠKOLSKOG PREVENTIVNOG PROGRAMA**

U našoj se školi u skladu s važećim odlukama Ministarstva znanosti i obrazovanja provodila nastava Zdravstvenoga i Građanskoga odgoja.

Nastava Građanskoga odgoja uglavnom se odvijala u sklopu predmetnih i međupredmetnih kurikuluma i realizacijom pojedinih nastavnih jedinica. Zdravstveni se odgoj uglavnom odvijao na satima razrednika, a planirane i ostvarene nastavne jedinice obuhvaćale su prevenciju ovisnosti te nasilnog i rizičnog ponašanja, prehrambenih poremećaja kao i pospješivanje zdravog odnosa prema svomu tijelu. Njihov je sadržaj vidljiv u planovima sata razrednika te u dnevniku rada.

Izvješće koje slijedi obuhvatit će neke aktivnosti usmjerene na prevenciju, a nisu planirane programima sata razrednika niti operativnim programima pojedinih predmeta. Neke su već spomenute i ranije u ovom Izvješću.

1. **Rad s učenicima**
2. Aktivnost: volontiranje u dječjem domu ,,Klasje“

Razina intervencije: selektivna

Ciljana skupina: djeca bez odgovarajuće roditeljske skrbi

Učenice-sudionice: 1 (1. razred)

Broj susreta: 3

Voditeljica: pedagoginja Nina Savić, prof.

Rezultati aktivnosti: Djeca bez odgovarajuće roditeljske skrbi konstruktivno su i strukturirano provodila vrijeme tijekom radionica koje smo tamo održavale. Nastojale smo kroz igru i zabavne aktivnosti obogatiti njihovo znanje i razvijati vještine kreativnog izražavanja, povezivanja školskog gradiva sa životnim situacijama, motorike, verbalnog i likovnog izražavanja, suradničke i komunikacijske vještine. S druge strane, naše su učenice imale prigodu iznutra osjetiti život specifične skupine djece te na taj način razvijati vlastitu empatiju i razumijevanje za različite životne situacije, što vodi u prevenciju diskriminacije pa i nasilja.

1. Aktivnost: Škole za Afriku i Aziju (evaluiran program)

Razina intervencije: indicirana

Ciljana skupina: srednjoškolci

Učenici-sudionici: Bili su uključeni učenici prvog razreda.

Trajanje: mjesec dana

Voditelji: pedagoginja i razrednici

Rezultati: Potpomaganjem opremanja škola u najsiromašnijim dijelovima svijeta, učinjen je korak i prema sprečavanju društvenih problema nastalih i uslijed nemogućnosti obrazovanja. Na taj način i učenici razvijaju kulturu pomaganja općenito.

1. **Rad s roditeljima**
2. Aktivnost: roditeljski sastanak

Razina intervencije: selektivna

Ciljana skupina i sudionici: roditelji učenika prvog razreda

Broj susreta: 1

Voditeljica: Nina Savić, prof.

Rezultati: Tema susreta bili su odgojni i komunikacijski stilovi te odnos prema izazovima s kojima se tinejdžeri susreću. Porazgovarali smo o nekim delikatnijim pojavama odgoja i odrastanja te dogovorili neke smjernice prema učvršćivanju partnerstva i nadopunjavanja roditelja i škole kako bi se prevenirala nepoželjna ponašanja.

1. **Rad s nastavnicima:** U pojedinačnim i skupim savjetovanjima s nastavnicima, planirani su i ostvarivani sati Zdravstvenoga odgoja koji se odnose na prevenciju rizičnih ponašanja.

**PEDAGOŠKA DOKUMENTACIJA**

Podatci iz e-dnevnika usklađeni su s podatcima u e-Matici i matičnim knjigama. Dokumentacija se vodila u skladu s propisima.

E-dnevnici zaključeni su krajem školske godine.

Ravnatelj

Veljko Frank, prof.

**Sadržaj:**

Uvod………………2

Popis zaposlenika……………………………..2

Učenici…………………………….4

Izborna i fakultativna nastava…………………………………….5

Ostvarenje sati u nastavi……………………………..5

Pregled uspjeha i izostanaka na kraju nastavne godine…………………………….6

Negativne ocjene s obzirom na nastavne predmete zaključene na kraju nastavne godine……………………………….7

Pedagoške mjere…………………….7

Državna matura……………………..8

Značajna postignuća………………...8

Odgojno-obrazovni rad i aktivnosti škole………………………9

Ostvarenje Školskoga kurikuluma………………………………10

Provedba školskog preventivnog programa……………………..11

Pedagoška dokumentacija……………………………13